Reid Boucher

Reid Boucher (s. 8. syyskuuta 1993) on yhdysvaltalainen jääkiekkoilija, joka pelaa KHL-joukkue Avangar Omskissa. Hän on New Jersey Devilsin neljännen kierroksen varaus vuodelta 2011.

Ura 
Toisella kaudellaan OHL-joukkue Sarnia Stingissä Boucher rikkoi Steven Stamkosin yhden kauden maaliennätyksen tekemällä 62 maalia. Hän rikkoi ennätyksen viidennessä hattutemppuottelussaan Saginaw Spiritiä vastaan. Hänet valittiin kauden päätteeksi OHL:n tähdistökentälliseen.

13. maaliskuuta 2013 New Jersey Devils kiinnitti Boucherin kolmivuotisella tulokassopimuksella. Hän pelasi loppukauden 2012–2013 New Jerseyn farmijoukkue Albany Devilsissä AHL:ssä, jossa hän teki ensimmäisessä ottelussaan maalin ja kaksi syöttöä. 

4. joulukuuta 2013 Boucher nostettiin Ryan Carterin loukkaantumisen vuoksi ensimmäisen kerran Devilsin NHL-kokoonpanoon. Hän sai debyyttiottelussaan syötön ja plus/miinus -lukeman +2. Hänestä tuli ensimmäinen kauden aikana rangaistuslaukauksesta maalin tehnyt Devilsin pelaaja. Boucher teki ensimmäisen maalinsa 18. joulukuuta 2013 Ottawa Senatorsin Robin Lehneriä vastaan.

Tuomio seksuaalirikoksesta 
Boucher tuomittiin helmikuussa 2022 vuodeksi ehdolliseen vankeuteen neljän vuoden koeajalla. Hän oli vuonna 2011 seksuaalisesti hyväksikäyttänyt 12-vuotiasta tyttöä pakottamalla tämän muun muassa suuseksiin kanssaan.

Tilastot 

Vuonna 1993 syntyneet
Elävät henkilöt
New Jersey Devilsin varaamat pelaajat
Yhdysvaltalaiset jääkiekkoilijat